Η μελέτη του αστικού μεταβολισμού σε ελληνική πόλη: Η περίπτωση της Θεσσαλονίκης:
Creators: name: Θεοδώρου, Γεώργιος Δημητρίου
Publisher: name: Aristotle University of Thessaloniki
Year: 2014
Subjects: Αστικός Μεταβολισμό
Αστική Ανάπτυξη
Θεσσαλονίκη
Urban Metabolism
Urban Development
Thessaloniki

description: Οι αυξανόμενες τάσεις του αστικού πληθυσμού και η αναδιάρθρωση των αστικών οικονομιών αποτελούν τους κύριους παράγοντες που καθορίζουν την αστική ανάπτυξη τον 21ο αιώνα. Η σύνδεση των τάσεων της αστικοποίησης με τις περιβαλλοντικές πιέσεις οφείλεται, μεταξύ άλλων, στην αυξανόμενη ζήτηση για κατανάλωση πόρων και στην παραγωγή αποβλήτων και εκπομπών. Η διεθνής επιστημονική συζήτηση λαμβάνοντας υπόψη ζητήματα, όπως η εξάντληση των φυσικών πόρων, η υποβάθμιση της ποιότητα ζωής και η κλιματική αλλαγή, κρίνει αναγκαία τη μελέτη της σχέσης των πόλεων με το περιβάλλον για την κατανόηση των δυναμικών αλληλεξαρτήσεων. Ο “αστικός μεταβολισμός” αποτελεί ένα θεωρητικό υπόδειγμα το οποίο αντιμετωπίζει την πόλη ως οικοσύστημα. Η φιλοσοφία του υποδείγματος στηρίζεται στην άποψη ότι οι πόλεις αποτελούν συστήματα, τα οποία διαθέτουν δομή και λειτουργία αντίστοιχη των φυσικών οικοσυστημάτων. Οι μεταβολικές διεργασίες εκδηλώνονται μέσω της εισροής και εκροής πόρων και υλικών, από και προς, το περιβάλλον. Η οικολογική ισορροπία των φυσικών οικοσυστημάτων του πλανήτη αποτελεί το έναυσμα για τη μελέτη και τη δόμηση των πόλεων στα πρότυπα των οικοσυστημάτων με στόχο την περιβαλλοντική ανασύνταξη, την αναγέννηση της ενδοχώρας επιρροής και την επίτευξη της βιωσιμότητας. Η ενασχόληση με το ζήτημα του αστικού μεταβολισμού στην παρούσα μεταπτυχιακή διπλωματική εργασία έχει διττό σκοπό. Από τη μια μεριά, αφορά στην αποσαφήνιση της έννοιας του αστικού μεταβολισμού και στην, παρουσίαση των συνιστωσών και των πρακτικών, με τρόπο αναλυτικό, όπως προέκυψε από τη μελέτη της διεθνούς βιβλιογραφίας, και από την άλλη, αφορά στη μελέτη του αστικού μεταβολισμού στην περίπτωση της Θεσσαλονίκης. Η μελέτη του αστικού μεταβολισμού της Θεσσαλονίκης αποτελεί μια πιλοτική εφαρμογή με στόχο τη μεταφορά της διεθνούς εμπειρίας στα δεδομένα της ελληνικής πόλης. Η μελέτη πραγματοποιήθηκε με την προσαρμογή του μοντέλου του “εκτεταμένου αστικού μεταβολισμού” και του προτύπου ανάλυσης του Ε.Ο.Π. (IUME) στα δεδομένα της περίπτωσης μελέτης. Η ανάλυση των συνιστωσών έγινε βάσει ποσοτικών και ποιοτικών δεικτών οι οποίες αφορούν τρεις θεματικές ενότητες: ∙ τις ροές πόρων, ενέργειας κ.ά., τους μεταβολικούς καταλύτες και την ποιότητα ζωής. Στόχος της μελέτης είναι η αποσαφήνιση των αλληλεπιδράσεων μεταξύ των τάσεων, και των στοιχείων που χαρακτηρίζουν το αστικό σύστημα της Θεσσαλονίκης, με το περιβάλλον. Η μελέτη ολοκληρώνεται με μια πρόταση ενδεικτικών στρατηγικών κατευθύνσεων για την ανασυγκρότηση του αστικού μεταβολισμού της Θεσσαλονίκης. Τα συμπεράσματα της εργασίας εστιάζουν στην κριτική των ζητημάτων σχετικά με τη μελέτη του αστικού μεταβολισμού της Θεσσαλονίκης, αλλά και γενικά των ελληνικών πόλεων, καθώς και στη συμβολή του υποδείγματος στην προσπάθεια επίτευξης της αστικής βιωσιμότητας.
description: The increasing trends of urban population and the restructuring of urban economies are the main factors that determine urban development in the 21st century. The interconnection of urbanization trends and environmental pressures, among other things, are due to the growing demand for resource consumption and waste generation and emissions. Taking into account issues such as the depletion of natural resources, the degradation of the quality of life and the climate change, the international scientific debate indicates that it is necessary to study the relationship between cities and the environment in order to understand their dynamic interactions. "Urban metabolism" is a theoretical model which treats the city as an ecosystem. The philosophy of the model is based on the idea that cities have structure and functions similar to natural ecosystems. The metabolic processes occur through the input and output resources and materials, from and to the environment. Ecological balance of the planet’s natural ecosystems is the starting point for studying and building cities as ecosystems aiming at environmental overhaul, regeneration of the hinterland and the achievement of sustainability. Focusing on the issue of urban metabolism in the present thesis has a twofold purpose. On the one hand, to clarify the concept of urban metabolism, the presentation of components and practices, with an analytical view revealed by the review of the International literature, and on the other hand, to apply to the study of urban metabolism in Thessaloniki. The study of urban metabolism of Thessaloniki is a pilot implementation with the goal of transferring the international experience in a Greek city. The study is based on the adaptation of the model of "extended urban metabolism" and the standard analysis of E.E.A. (IUME) on the case study. Analysis of components is based on quantitative and qualitative indicators which are divided into three thematic sections, flows of funds, energy etc, metabolic drivers and the quality of life. The aim of the study is to clarify the interactions between the trends and the elements that characterize the urban system in Thessaloniki with physical environment. The study concludes with a proposal of indicative strategic guidelines for the reconstruction of the urban metabolism of Thessaloniki. The conclusions of the thesis focus on critical issues relating to the study of the urban metabolism of Thessaloniki and in general of the Greek cities, as well as the contribution of the model toward urban sustainability.